Αϊμόνε της Σαβοΐας-Αόστας (1967)

Ο Αϊμόνε της Σαβοΐας-Αόστας (, γενν. 13 Οκτωβρίου 1967) είναι γόνος του πρώην βασιλικού ιταλικού Οίκου της Σαβοΐας, του κλάδου Σαβοΐας-Αόστας, διευθυντικό στέλεχος επιχειρήσεων.

Βιογραφία
Ο Αϊμόνε Ουμπέρτο Εμανουέλε Φιλιμπέρτο Λουίτζι Αμαντέο Έλενα Μαρία Φιορέντζο, όπως είναι το πλήρες όνομά του (ιταλ. Aimone Umberto Emanuele Filiberto Luigi Amedeo Elena Maria Fiorenzo) γεννήθηκε στη Φλωρεντία και είναι ο μόνος γιος του Αμεντέο της Σαβοΐας-Αόστας, που θεωρεί τον εαυτό του «5ο δούκα της Αόστας» και της πρώτης συζύγου του Κλαούντια της Ορλεάνης, κόρης του Ερρίκου κόμη του Παρισιού.Genealogisches Handbuch des Adels, Fürstliche Häuser XV. "Haus Italien". C.A. Starke Verlag, 1997, pp. 36-39. (German). ISBN 9783798008144.

Παρακολούθησε τη Ναυτική Στρατιωτική Σχολή Φ. Μοροζίνι της Βενετίας, όπως είχε κάνει ο πατέρας του και ακολούθως το Εμπορικό Πανεπιστήμιο Λ. Μποκόνι του Μιλάνου.Real Casa Savoia, Profile Official: S.A.R. Principe Aimone di Savoia Aosta. (Italian). Retrieved 13 May 2016. Αφού τελείωσε τις σπουδές του υπηρέτησε στις Ειδικές Ναυτικές Δυνάμεις της Ιταλίας. Μετά εργάστηκε στην τραπεζική και οικονομική εταιρεία  J. P. Morgan, στη Βρετανία και αργότερα στην Ιταλική Εταιρεία Pirelli στη Μόσχα.Il Giornale. Allegra, Angelo. 27 April 2015. Ho voluto i Savoia in Italia e mio cugino me le ha suonate. (Italian). Retrieved 13 May 2016.

Έκανε το θρησκευτικό γάμο του στην Πάτμο, με την Όλγα της πρώην βασιλικής οικογένειας της Ελλάδας.CronacaQui (26 September 2008) Παραβρέθηκαν η μητέρα του, ο πατέρας του, Αμεντέο, με τη δεύτερη σύζυγό του, οι αδελφές του Μπιάνκα και Μαφάλντα, η εξαδέλφη του πατέρα του Μαρία-Χριστίνα, κόρη του Αμεντέο δούκα της Αόστης, με τον σύζυγό της Καζιμίρ των Βουρβόνων, πρίγκιπα των Δύο Σικελιών. Η μεγαλύτερη κόρη του Αμεντέο, η Μαργαρίτα ήταν 78 ετών και δεν παραβρέθηκε.Croce Reale . 16 October 2008. Regolo, Luciano. E alla fine il principe... (Italian) Retrieved 13 May 2016. Ο Αμεντέο αμφισβητεί την εκπροσώπηση του Οίκου της Σαβοΐας από τον γιο του τελευταίου βασιλιά της Ιταλίας Ουμβέρτο Β΄,http://www.telegraph.co.uk/news/worldnews/1544253/Royal-cousins-fight-for-defunct-Italian-throne.html έτσι από τους απογόνους του Ουμβέρτου Β΄ παραβρέθηκε μόνο η Μαρία-Γαβριέλα. Από τη μεριά της Όλγας ήταν ο συγγραφέας πατέρας της  Μισέλ ντε Γκρες, η ζωγράφος μητέρα της Μαρίνα Καρέλλα, οι οποίοι διατηρούν κατοικία στην Πάτμο και τα δεύτερα εξαδέλφια της Όλγας, η Σοφία σύζυγος του βασιλιά της Ισπανίας, ο Κωνσταντίνος Β΄ τέως βασιλιάς της Ελλάδας με τη σύζυγό του και η Ειρήνη πριγκίπισσα της Ελλάδας.Hola. 17 October 2008 La princess Olga de Grecia y el principe Aimone de Saboya Aosta esperan su primer hijo .

Ο Αϊμόνε Β΄ είναι τέταρτος ξάδελφος του Εμανουέλε Φιλιμπέρτο, εγγονού του Ουμβέρτου Β΄ βασιλιά της Ιταλίας. Ο Εμμανουήλ-Φιλιβέρτος είναι ο νεότερος άρρην απόγονος του κύριου κλάδου της Σαβοΐας, αλλά δεν έχει άρρενες απογόνους. Όταν εκλείψει ο κύριος κλάδος, ο Οίκος θα εκπροσωπείται από τον πλάγιο κλάδο της Αόστης, στον οποίο ανήκει ο Αϊμόνε Β΄ και ο γιος του Ουμπέρτο.

Οικογένεια
Αρραβωνιάστηκε το 2005 και νυμφεύτηκε τον Σεπτέμβριο του 2008 την δεύτερη εξαδέλφη του Όλγα, κόρη του Μιχαήλ ντε Γκρες, μέλους της τέως Ελληνικής Βασιλικής Οικογένειας. Ο πολιτικός γάμος έγινε στη Μόσχα, όπου εργαζόταν ο Αϊμόνε Β΄ στην εκεί ιταλική πρεσβεία. Τον Σεπτέμβριο του 2008 έγινε ο θρησκευτικός γάμος τους στην Πάτμο. Έχουν τέκνα:
 Ουμπέρτο, γενν. 2009. Official announcement from the site of the Royal House of Savoy.monarchia.it 
 Αμεντέο-Μικέλε, γενν. 2011. 
 Ιζαμπέλα-Βίτα-Μαρίνα, γενν. 2012.

 Πρόγονοι  

Παραπομπές

Κατηγορία:Οίκος της Σαβοΐας
Κατηγορία:Δούκες της Απουλίας